Goji

Goji () adalah buah berupa beri diperolehi dari pokok-pokok Lycium barbarum atau  Lycium chinense, dua spesies berkait rapat dalam keluarga Solanaceae yang bertaburan di Asia. Kedua-dua spesies ini dapat dibezakan oleh perbezaan rasa dan kandungan gula buah dihasilkan.

Buah ini diterapkan tidak sahaja dalam masakan-masakan Asia Timur malah dalam perubatan tradisi baik dalam kalangan masyarakat Cina, Korea, Vietnam dan Jepun, sejak sekurang-kurangnya abad ke-3 Masihi. Buah ini dimasyhurkan di dunia Barat sejak awal abad ke-21 melalui bentuk keringnya yang dipasarkan sebagai makanan kesihatan melalui dakwaan manfaat tidak disokong secara saintifik sehinggakan dimasukkan dalam banyak makanan ringan dan penokok baik yang kering dan segar.

Khasiat 
Komposisi buah, biji, akar, dan bahagian lain tumbuhan ini telah dianalisis secara terperinci secara in vitro dan in vivo. Walau bagaimanapun, belum ada keberkesanan klinikal terhadap ekstrak yang dapat dibuktikan .

Penanaman
Buah goji paling sering didagangkan dalam bentuk keringnya.

Saat matang, beri merah dan lonjong menjadi lembut dan harus dipetik dengan hati-hati atau digoncang dari pohonnya ke dalam nampan untuk menghindari pembusukan. Buah-buah ini dikeringkan di bawah sinar matahari penuh agar diawet, pengeringan ini dilakukan pada bekas terbuka atau secara penyahidratan mekanik yang ditingkatkan suhu pemanasan ia selama 48 jam.

China 
China adalah pengeluar utama goji di dunia, dengan jumlah eksport menghasilkan US$120 juta pada tahun 2004. Produksi ini berasal dari 82,000 hektar yang ditanam seluruh negara menghasilkan 95,000 tan buah secara keseluruhannya. Kebanyakan hasil beri komersial (50,000 ton pada 2013, 45% dari total hasil se-China) berasal dari ladang-ladang perkebunan L. barbarum di Ningxia dan Xinjiang di bahagian barat laut berjumlah 200.000 hektar pada tahun 2005. Pengkultivaran ia dipusatkan di Zhongning, Ningxia, di mana perkebunan goji biasanya berkisar antara 40 dan 400 hektar (100–1000 hektar atau 500–6000 mu) di daerah tersebut.

Buah goji Ningxia amat digunakan dalam perubatan tradisional telah dibudidayakan di sepanjang dataran banjir subur Sungai Kuning selama lebih dari 700 tahun; penghasilan ini kadangkala dijolokkan secara komersial sebagai "berlian merah". Wilayah ini telah mengembangkan suatu rangkaian industri yang terdiri dari petani, pengolah, pemasar, dan pakar kultivar gojiberi untuk mempromosikan potensi komersial dan eksport beri ini. Suatu festival tuaian dirayakan setiap bulan Ogos di provinsi ini pada awalnya diadakan di ibukota Ningxia, Yinchuan, tetapi beralih ke Zhongning sejak tahun 2000.

Selain Ningxia, hasil komersial goji turut didatangkan dari Mongolia Dalam, Qinghai, Gansu, Shaanxi, Shanxi, dan Hebei.

United Kingdom 
Beri spesies Lycium barbarum telah diperkenalkan di United Kingdom pada tahun 1730-an oleh Duke Argyll, tetapi tanaman itu sebagian besar digunakan untuk pagar dan perkebunan dekoratif.

Penguasa Piawai Makanan British (FSA) awalnya menempatkan beri ini dalam senarai "makanan langka" (novel foods) yang diserahkan kepada Parlimen dan Majlis Eropah untuk memasarkannya. Namun, pada 18 Jun 2007, FSA menyimpulkan bahawa didapati ada sejarah pemakanan buah yang signifikan sebelum 1997 lalu menunjukkan keselamatan buah tersebut; maka ia disingkirkan dari senarai daftar ini.

Amerika Utara 
Petani-petani Kanada dan Amerika Syarikat mula menanam goji dalam skala komersial pada dekad pertama abad ke-21untuk memenuhi pasar berpotensi buah beri segar, jus, dan produk olahannya yang boleh diusahakan.

Australia 
Australia turut mempunyai usaha menanam buah sendiri namun pasaran dalam negeri lebih mengimport sebahagian besar buah ini dari China kerana kos murah tenaga kerja sana serta pasaran terbesar dibandingkan dengan Australia.

Rujukan

Pautan luar 
 Profil bahan makanan keluaran Jabatan Pertanian Amerika Syarikat